el el el id en en el el el el el el nl en el el el el el el el en el el el el en el el el el el el en en en en en en en en en en ca es es ne en el en el el el en el el en en en en en en en en en en en en en fr en en en en en en el el el el el en en en en en en en en en en en en en en en en en en en en en en en en en en en en en en en en en en en en el en en en el pt en en en en en en en en en en en en en en en en
Η τοποθέτηση του καρφωτού ξύλινου πατώματος αποτελεί μία επιλογή που, εάν την επιθυμεί κάποιος, τότε σίγουρα οφείλει να το αποφασίσει στην αρχή μιας κατασκευής.
Απαιτεί πρόβλεψη, σωστό σχεδιασμό και ικανοποιητικό υψόμετρο (~8 – 10 cm) ώστε να μπορεί να εφαρμοσθεί το καδρόνι (3,5 cm), το ψευτοπάτωμα ή OSB (2cm) και φυσικά το παρκέ (2 cm).
Πολλές φορές, για λόγους οικονομίας ή υψομέτρου, το ενδιάμεσο στρώμα του ψευδοπατώματος εξαιρείται. Η τακτική αυτή έχει πλεονεκτήματα αλλά και μειονεκτήματα που θα αναλύσουμε σε άλλο άρθρο μας.
Για να ξεκινήσουμε την εφαρμογή των καδρονιών, καθαρίζουμε καλά την περιοχή και αλφαδιάζουμε ώστε να περάσει όλη η κατασκευή μας σαν μία ευθεία γραμμή πάνω από τους σωλήνες της ύδρευσης και του καλοριφέρ.
Το OSB (ή το ψευτοπάτωμα, ή το πλακάζ) εφαρμόζεται πάνω από το καδρόνι και δημιουργεί μία επίπεδη επιφάνεια, ευθεία και καθαρή, κατάλληλη να δεχθεί την εφαρμογή οποιουδήποτε πατώματος, πλωτού ή καρφωτού.
Γενικά, η υποδομή αυτή μπορεί να εφαρμοσθεί σε πολλές περιπτώσεις, ανεξάρτητα από τον τύπο του δαπέδου που θα εφαρμόσουμε τελικά.
Εάν επιθυμούμε να παρακάμψουμε αυτό το στάδιο, τότε καρφώνουμε απευθείας επάνω στα καδρόνια. Κολλάμε και καρφώνουμε ταυτόχρονα ώστε να επιτύχουμε μία στιβαρή κατασκευή που δεν θα βγάλει τριγμούς από τα καρφιά στο μέλλον.
Η διαδικασία ολοκληρώνεται με την εφαρμογή των σοβατεπί περιμετρικά.
Στο σημείο αυτό, που μπορεί να χαρακτηρισθεί και ως ενδιάμεσο στάδιο μπορούμε, εάν το επιθυμούμε, να διακόψουμε για λίγο προκειμένου να ολοκληρωθούν άλλες εργασίες της κατασκευής μας όπως για παράδειγμα η εφαρμογή των εσωτερικών κουφωμάτων.
Το ξύσιμο και το γυάλισμα του παρκέ αποτελεί ουσιαστικά το τελευταίο στάδιο και είναι αυτό που θα χαρίσει στο ξύλινο πάτωμα την τελική του εμφάνιση, προστασία και ομορφιά.
January 4, 2020 in Εφαρμογές ξύλινων δαπέδων, Ξύσιμο - γυάλισμα. Tags: γυάλισμα παρκέ, κάρφωμα ξύλινου πατώματος, ξύσιμο παρκέ, ξύλινο πάτωμα